Iida Mettälä

Iida Mettälä (s. 7. marraskuuta 2001) on suomalainen salibandyn pelaaja, pelipaikaltaan puolustaja. Hän on pelannut Suomen naisten maajoukkueessa viisi ottelua. Mettälä on pelannut alle 19-vuotiaiden MM-kilpailuissa vuonna 2020. Naisten MM-kilpailuissa hän oli ensi kertaa mukana vuonna 2021 ja saavutti tuolloin MM-hopeaa.

Mettälän kasvattajaseura on turkulainen FBC Loisto, jota hän edusti Salibandyliigassa kausina 2019–2021. Hän pelasi noina kausina liigan runkosarjassa 42 ottelua, joissa hän teki 14 maalia ja sai 14 syöttöpistettä. Pudotuspelejä hän pelasi jälkimmäisellä kaudella viisi, ja niissä hän teki kaksi maalia ja sai kaksi syöttöpistettä. Kaudeksi 2021–2022 hän siirtyi ruotsalaisseura Malmöhön.

Lähteet 

Suomalaiset salibandyn pelaajat
Vuonna 2001 syntyneet
Elävät henkilöt